en en cy en fr en fr es en fi es kw ceb en ceb ceb fr en fr fr en de en cs ast en ro en cy cy ckb en ckb la lb es cy de la cy cy cy cy fy es es fi cy cy it cy cy en ca cy cy en es sv en cy ca en cy es en es ceb es en de cy tl fr fr ro cy nl en et cy eo es cy en cy cy en cy en de it cy cy cy cy ko it en cy cy cy en it en it ceb sl cy cy es cy la sw en sw tl sw en es es cy cy fr cy en en en en cy cy en et cy es en cy en en en ceb cy cy es cy cy cy fi es cy cy cy jbo en en en en de br jbo en en en en en br jbo en en en en en br jbo en en en en en de jbo en en en en en br jbo en en en en en cy de en cy cy kw cy cy es cy fy en cy cy cy cy cy cy cy cy cy cy cy cy cy cy su de cy cy cy cy cy cy cy cy cy cy cy an cy cy cy cy en cy cy tr cy en pt en cy en cy cy cy cy cy cy en cy cy so cy cy en kw cy cy kw cy cy cy cy cy cy de en en cy cy cy cy de cy de cy cy en en en en en en
Frequently Asked Questions | Plan Your Visit | Portmeirion North Wales
Beth sydd ar y Gweill
Gwely a Brecwast Sul y Mamau
myneiad am ddim i bentref Portmeirion gyda chinio dau gwrs Castell Deudraeth
Y LLE DELFRYDOL AR GYFER DATHLIAD
Math o lety Gwestai Bythynnod Hunan-Arlwy
Nifer o Lofftydd Nifer o fythynnod
(4-12 years) 0 1 2
(0-3 years) 0 1 2
(0-3 years) 0 1 2
Llofft Bwthyn  3 gwesteion
(13+ years) 1 2
(4-12 years) 0 1 2
(0-3 years) 0 1 2
Llofft Bwthyn  4 gwesteion
(13+ years) 1 2
(4-12 years) 0 1 2
(0-3 years) 0 1 2
Llofft Bwthyn  5 gwesteion
(13+ years) 1 2
(4-12 years) 0 1 2
(0-3 years) 0 1 2
Please select accomodation type
Cynllunio eich ymweliad â Phortmeirion
Beth yw oriau agor Portmeirion?
Mae Portmeirion ar agor i ymwelwyr dydd bob diwrnod o’r flwyddyn ac eithrio Dydd Nadolig.
Yn ystod cyfnod defnydd Gŵyl Rhif 6, bydd y pentref ar agor i ddeiliaid tocynnau'r ŵyl yn unig.
Oriau agor: 09:30 – 19:30.
Mae rhai o’r caffis yn aros ar agor tan 7.00yh yn ystod gwyliau’r Pasg, y Sulgwyn a gwyliau’r haf.
Mae’r siopau yn cau am 5.30yh.
A oes rhaid talu i ymweld â Phortmeirion?
Prisiau mynediad Portmeirion yw £12 i oedolion, £10.50 i gonsesiynau ac £8.50 i blant (4–15 oed). Cewch ddisgownt o 10% ar brisiau mynediad trwy brynu arlein o flaen llaw.
Nid yw plant o dan 4 oed yn talu am fynediad.
Mae Bwyty Castell Deudraeth yn rhoi tocyn mynediad am ddim os prynwch ginio dau gwrs yno (ffoniwch 01766 772400 i gadw bwrdd)
Mae cerdyn Aelodaeth Flynyddol ar gael sy’n costio’r un faint a dau ymweliad unigol.
Nid yw gwesteion y gwesty yn talu am fynediad i’r pentref.
Mae’r pris mynediad hyd at 15% yn llai ar ôl 3.30yh yn ystod y tymor prysur.
Saif Portmeirion ar ei benrhyn preifat ei hun ar arfordir Eryri. Cod post LL48 6ER.
Ceir arwyddion o’r A487 ym Minffordd hanner ffordd rhwng Penrhyndeudraeth a Phorthmadog, Gwynedd.
Ydych chi’n cynnig mynediad am ddim ar unrhyw adeg?
Mae gwesteion Gwesty Portmeirion a Chastell Deudraeth yn cael mynediad am ddim i’r Pentref tra byddant yn aros yma.
Trwy gydol y flwyddyn, mae cinio dau gwrs yng Nghastell Deudraeth yn cynnwys tocyn mynediad am ddim i chi ei ddefnyddio ar ôl cinio.
Os ydych chi’n archebu cinio dydd Sul o flaen llaw yng Ngwesty Portmeirion, mae’n cynnwys mynediad am ddim i’r Pentref. Hefyd, cewch fynediad am ddim i’r Pentref gydag apwyntiad sba wedi’i drefnu o flaen llaw.
Mae gennym Docyn Blynyddol ar gael, o £25 i oedolion a £10 i blant, sy’n rhoi mynediad diderfyn i chi am flwyddyn gyfan.
Ydych chi’n caniatáu cŵn?
Ni chaniateir cŵn ar y safle.
Mae pobl yn holi’n aml am y rheswm dros bolisi dim cŵn Portmeirion a Chastell Deudraeth. Un o’r prif resymau dros y rheol yw’r effaith y mae anifeiliaid anwes (cŵn yn enwedig) yn ei gael ar amgylcheddau naturiol a ddefnyddir fel cynefin bywyd gwyllt a hefyd gan bobl ar gyfer hamddena. Rheolir ardaloedd naturiol Portmeirion mewn ffordd sy’n gwarchod cynefinoedd rhywogaethau bywyd gwyllt. Gall cŵn, yn naturiol, beri difrod i gynefinoedd bregus, yn ogystal ag aflonyddu ar neu ladd bywyd gwyllt. Gweithredir y polisi dim cŵn hefyd i warchod y bobl sy’n dod i gael picnic, mynd am dro, nofio, neu ymlacio ym Mhortmeirion.
Roedd gennym reol cadw cŵn ar dennyn yn y gorffennol, ond profodd yn aneffeithiol gan fod llawer o bobl yn anwybyddu’r polisi. Gwelsom hefyd nad oedd rhai perchnogion yn cymryd cyfrifoldeb dros godi baw eu hanifeiliaid anwes. Roedd yn aneffeithlon i ni ddefnyddio amser cyfyngedig ein staff i batrolio’r safle i sicrhau bod cŵn dan reolaeth a chysylltu â’r perchnogion nad oeddent yn codi baw eu hanifeiliaid i sicrhau amgylchedd diogel i’n hymwelwyr oll.
Ac eithrio cŵn gwasanaeth arbennig (e.e. cŵn tywys), bydd Portmeirion yn parhau â’i bolisi o wahardd anifeiliaid anwes o’r pentref a gweddill y safle er mwyn helpu i sicrhau profiad o safon i’w ymwelwyr a helpu i warchod adnoddau naturiol ym Mhortmeirion.
Mae polisi dim cŵn y cwmni yn cynnwys y pentref, y Gwyllt, tir amaethyddol, Castell Deudraeth, bythynnod a gerddi’r ystâd. Nid yw’r polisi yn effeithio ar unrhyw hawliau tramwy statudol, llwybrau ceffylau na mynediad i’r mannau hynny.
A yw Portmeirion yn addas ar gyfer ymwelwyr anabl?
Yn y pentref, mae llawer o lethrau a grisiau, felly nid yw’n ddelfrydol ar gyfer unrhyw un sydd â chyfyngiadau ar eu symudedd.
Mae angen defnyddio grisiau i gyrraedd rhai o’r ystafelloedd a’r bythynnod.
Mae gennym ystafelloedd penodol sy’n addas ar gyfer pobl anabl. Mae lifft yn y Gwesty ac yng Nghastell Deudraeth.
Nid oes unrhyw risiau ar lawr gwaelod Castell Deudraeth.
Mae gennym gadeiriau olwynion ar gael i’w benthyg a llefydd parcio bathodyn glas dynodedig.
Ceir manylion llawn yn ein Canllaw Hygyrchedd.
Lle mae’r maes parcio?
Mae gennym faes parcio mawr ger mynedfa’r Pentref.
Nid ydym yn codi tâl am barcio.
Mae nifer o lefydd parcio anabl yn agos i’r fynedfa.
Mae lle parcio dynodedig ar gyfer pob ystafell a bwthyn yn y Pentref, a’r rheiny mor agos â phosibl i’r llety.
Pwy sy’n berchen ar Bortmeirion?
Mae Portmeirion dan berchnogaeth elusen gofrestredig o’r enw Ymddiriedolaeth Clough Williams-Ellis Foundation.
Golyga hyn fod dyfodol Portmeirion yn ddiogel, ni ellir ei brynu na’i werthu, mae statws adeilad rhestredig ar bob adeilad yma, ac mae’r tir yn Ardal Gadwraeth ddynodedig.
Ymddiriedolaeth Clough Williams-Ellis Foundation
Rhif Elusen Restredig: 516895 Registered Charity Number
Penrhyn Portmeirion ym Minffordd ac
Ystâd Brondanw, Parc a Chroesor yn Llanfrothen, Gwynedd.
DIBENION ELUSENNOL (GWEITHRED YMDDIRIEDOLAETH 20FED O FAI 1985)
I hyrwyddo cadwraeth barhaol er lles y cyhoedd yn gyffredinol ac yn enwedig trigolion Ardal yr Elusen y tiroedd o harddwch neilltuol neu o ddiddordeb hanesyddol, ecolegol amgylchyddol neu bwysigrwydd hanesyddol arall o fewn Ardal yr Elusen ac yn gyffredinol i wella amddiffyn a chadw gwedd naturiol Ardal yr Elusen a'i chymeriad a'i mwyniannau.
I hyrwyddo cadwraeth barhaol er lles y cyhoedd yn gyffredinol ac yn enwedig trigolion Ardal yr Elusen yr adeiladau o fewn Ardal yr Elusen sydd o ddiddordeb cenedlaethol hanesyddol pensaerniol neu gelfyddydol ynghyd â'r dodrefn, lluniau a phethau a gynhwysir ynddynt ac i hyrwyddo mynediad i'r adeiladau hynny i'r cyhoedd a mwynhad o'r pethau dywededig ganddynt ac i wella mwyniannau'r adeiladau hynny a'u cwmpasoedd.
I hyrwyddo cadwraeth tirlun cefn gwlad a bywyd gwyllt boed anifeiliaid neu blanhigion o fewn Ardal yr Elusen ac i wella dulliau amaethu garddio cadw gwenyn coedwigo a galwedigaethau cysylltiedig yn gyson â chadwraeth felly ac i hyrwyddo a chyhoeddi casgliadau defnyddiol ymchwil i ddulliau o'r fath er lles y cyhoedd yn gyffredinol ac yn enwedig trigolion Ardal yr Elusen.
I hyrwyddo mynediad i'r cyhoedd i gefn gwlad o fewn Ardal yr Elusen ac i ddarparu mynedfeydd a rhodfeydd i'r perwyl a chynnal llwybrau tiroedd cyd a thiroedd diffaith.
I hyrwyddo addysg yn hanes a diwylliant Cymru ac mewn bywydeg söoleg botaneg ecoleg a phob gwyddor berthynol.
Ydi hi’n bosibl aros ym Mhortmeirion?
Mae gan Bortmeirion 55 o ystafelloedd gwesty (14 yng Ngwesty Portmeirion ar lan yr aber, 30 o Ystafelloedd a Switiau yn y Pentref ac 11 yng Nghastell Deudraeth).
Mae yno hefyd 15 o fflatiau a bythynnod hunanarlwyo ym Mhentref Portmeirion ac ar Ystâd Portmeirion.
Pwy sy’n cynnal Gŵyl Rhif 6?
Mae Gŵyl Rhif 6 yn ŵyl unigryw, gyfeillgar sy’n defnyddio amgylchedd hardd, natur unigryw ac adeiladau a phensaernïaeth ysbrydoledig y Pentref i gynnig profiad arbennig mewn lleoliad heb ei ail.
Cefnogaeth a noddwyr Gŵyl Rhif 6:
FN6 Ltd. Rhif cwmni cofrestredig 07940258. Cyfeiriad: 3 The Stables, Wilmslow Road, East Didsbury, Manceinion, M20 5PG
Adeiladwyd Portmeirion i ddangos bod modd datblygu safle hardd heb ei ddifethaf ac y gellir, gyda moesau pensaernïol da a digon o sgil a gofal, harddu mwy fyth ar yr amgylchedd naturiol.
Gwesty a chyrchfan ymwelwyr boblogaidd ar arfordir Parc Cenedlaethol Eryri yng Ngwynedd yw Portmeirion.
Beth yw nodau ac amcanion y cwmni sy’n rhedeg Portmeirion?
Portmeirion Cyf – Nodau ac Amcanion:
Cynnal a chadw adeiladau Portmeirion a'i amgylchedd
Hyrwyddo defnydd cynaliadwy gydol y flwyddyn o’r adeiladau a’r amgylchedd o dan reolaeth y cwmni.
Hyrwyddo cyflogaeth gynaliadwy ac i gefnogi datblygiad staff trwy hyfforddiant
Cynnal polisi dwyieithog sy'n darparu gwasanaethau i gwsmeriaid a staff yn y Gymraeg neu'r Saesneg yn unol â’u dewis
Minffordd, Penrhyndeudraeth, Gwynedd, LL48 6ER
Newyddion a chynigion o lygad y ffynnon